b'\n_START_ARTICLE_\nMarkaryd\n_START_SECTION_\nHistorie\n_START_PARAGRAPH_\nMarkaryd var frem til Roskildefreden i 1658 en viktig grenseby for Sverige. I 1638 ble Sveriges andre poststasjon anlagt her for \xc3\xa5 knytte Stockholm til posttrafikken fra Danmark og det \xc3\xb8vrige Europa. Etter at Sk\xc3\xa5ne ble erobret av Sverige, ble stedets betydning redusert._NEWLINE_P\xc3\xa5 slutten av 1800-tallet ble det anlagt jernbane fra \xc3\x85storp til J\xc3\xb6nk\xc3\xb6ping, og en fra H\xc3\xa4ssleholm til Halmstad. Disse banene fikk sitt krysningspunkt i Markaryd, som dermed ble et jernbaneknutepunkt. Jernbanen har i dag mindre betydning, s\xc3\xa5 jernbanen til \xc3\x85storp er nedlagt, i likhet med banen nordover. Banen mellom H\xc3\xa4ssleholm og Halmstad eksisterer fremdeles, men brukes i dag bare til godstrafikk og X\xc2\xa02000 mellom Malm\xc3\xb6-G\xc3\xb6teborg og nattogene mellom Malm\xc3\xb6-Stockholm/Oslo via H\xc3\xa4ssleholm og G\xc3\xb6teborg._NEWLINE_I og med at veien mellom Helsingborg og Stockholm gikk gjennom Markaryd, \xc3\xb8kte stedets betydning. Fremfor alt vokste det frem en industri basert p\xc3\xa5 verksteds- og skogsproduktforetak._NEWLINE_Markaryd har omfattende industrivirksomhet. Nibe Industrier AB er et av de st\xc3\xb8rste foretakene. _NEWLINE_P\xc3\xa5 stedet er dagligvarebutikken ICA Kvantum, en nybygd kino, en sv\xc3\xb8mmehall (som ble bygd om til badeland sommeren 2005) samt hotell, flere restauranter og barer. man finner ogs\xc3\xa5 flere pizzeriaer og fris\xc3\xb8rsalonger._NEWLINE_Den andre helgen i september avholdes hvert \xc3\xa5r et av Sveriges st\xc3\xb8rste h\xc3\xb8stmarkeder, Markaryds marknad.'